AksaraLLM/aksara-bahasa-daerah-v1 huggingface dataset:
Sulistyowati utawi langkung misuwur kanthi asma Sulis (miyos ing Sala, Jawa Tengah, 23 Januari 1990) inggih punika penyanyi lagu-lagu religius. Namanipun Sulis dados misuwur sasampunipun dhuèt kaliyan penyanyi religius Haddad Alwi ing album Cinta Rasul.

Rumaja putri pasangan Sumadi lan Siti Satinem punika ndhérék dhuèt kaliyan Haddad Alwi ing album Cinta Rasul. Sulis ingkang remen nyanyi wiwit alit punika sampun ngasilaken 12 album, kalebet album singel lan komplikasi, wiwit debutipun ing taun 1999 ngantos dumugi taun 2007. Ing album Cinta Rasul 2, Sulis kaliyan Haddad Alwi, kanthi pambiyantunipun Dwiki Dharmawan, ngliris album orkéstra. Prosés damel album orkéstra punika dipundamel ing Australia. Kados album-album sadérengipun, album orkéstra punika angsal atur sapala ingkang saé saking pandemenipun.

Taun 2007, Sulis ngliris album solonipun ingkang kaping kalih. Album kanthi irah-irahan Ya Allah punika kalebet album kaping kalih welas. Boten kados album sadéréngipun ingkang mawi musik gambus lan rebana, ing album punika dipun-gantos kanthi drum lan gitar.

Album dhuèt Sulis kaliyan Haddad Alwi inggih punika Cinta Rasul 1, Cinta Rasul 2, Cinta Rasul 5, Cinta Rasul 6, Cinta Rasul 7, lan Sulis with Orchestra.

Cathetan suku

Pranala njawi 
 Profil ing KapanLagi.com
 Artikel ing Republika.co.id
 Diskografi ing Cintarasul.co.id 

Ë

Artikel mawa basa krama
Penyanyi Indonésia
Chelonia mydas, utawi Bulus Ijem (ngoko: Bulus Ijo) inggih punika penyu seganten ingkang ukuranipun ageng lan kalebet kulawarga Cheloniidae. Kéwan punika inggih punika spésies mung-mungan saking golongan Chelonia. Kéwan punika gesang ing seganten tropis lan subtropis, mliginipun ing Samodra Atlantik lan Samodra Pasifik. Namanipun kéwan punika dipunpendhet saking lemak awarni ijem ingkang wonten ing sangandhapipun thothok bulus punika.

Bulus ijem inggih punika jinis bulus ingkang gesang ing seganten lan kalebet kéwan poikiloterm. Populasi bulus ijem kathah kapanggih ing wewengkon ingkang kathah sumber pakan lan wontenipun sarang ingkang jumbuh. 134

Nalika bulus Ijem badhé nigan ing pinggir seganten lan damel sarang saged dipunpengaruhi déning pinten-pinten faktor, inggih punika faktor pasisir ingkang landai lan kakiyatan gelombang ingkang saged mbiyantu bulus dhateng dharatan, sanèsipun punika wontenipun alangan kados watu utawi tebing lan alangan sanèsipun saged mempengaruhi dhatengipun bulus punika ing pasisir.

Ing Indonésia aktivitas bulus ijem ingkang badhé nigan saged kapanggih ing Pulo Jemur, ingkang limrahipun dipunwiwiti ing wulan April, lan ingkang kathah piyambak ing wulan Mèi lan Juni. Bulus ijem gadhah wekdal nigan ingkang temporal, kathahipun ing wulan Juni lan Juli, lan wiwit kirang anggènipun nigan ing wulan Agustus, lan pungkasanipun ing wulan September.

Cathetan suku

Pranala njawi 

Artikel mawa basa krama
Bulus Indonesia
Fauna Bangladèsh
Fauna Guyana
Fauna India
Fauna Kamboja
Reptil Amérikah Sarékat
Reptil Amérika Tengah
Reptil Australia
Reptil Filipina
Reptil Pakistan
ya iku basa Jepange bahan pangan awujud rumput laut kang digaringaké. Nori akèh dianggo minangka rerenggan lan panyedhep masakan Jepang, lawuh nalika mangan sega, lan bahan jajan kaya senbei. Bahan bakune alga jinis Porphyra kaya Porphyra pseudolinearis Ueda kang dikenal minangka Iwanori lan Porphyra yezoensis Ueda.

Sanajan warna ora bisa dadi pathokan apik-orane nori, nanging nori kang apik padatan wernane ireng semu ijo. Déné nori kang mutune luwih ala wernane ijo tekan ijo enom

Jepang, China, lan Koréa minangka produsen nori gedhé dhéwé ing donya. Ing China, nori diarani hǎitái (海苔), lan ing Koréa diarani gim (김).

Olah-olahan Jepang
Bahan pangan Jepang
inggih punika masakan Jepang ingkang dipunsiapaken minangka pratandha gantosipun mangsa, lan sapunika dipun-ginakaken kanggé nyebut sadaya dhaharan istimewa kanggé pahargyan warsa énggal ing Jepang. Padatan namung dipunwastani osechi utawi .

Dhaharan warsa énggal dipuntata kanthi saé ing salebeting kothak kayu ingkang dipunwastani . Padatan namung lawuh ingkang dipuntata wonten ing kothak kayu susun ingkang dipunwastani masakan osechi. Kothak kayu susun kanggé masakan osechi dipunpitadosi minangka pralambang kabegjan ingkang matikel-tikel.

Sajarah 
Wonten ing basa Jepang, sesebatan "osechi" rumiyinipun mengku teges gantosipun mangsa ingkang dipunwastani sechi-nichi utawi sekku. Dinten gantosipun mangsa dipunpahargyani kanthi masak dhaharan mirunggan ingkang dipunwastani Osechi-ryōri (masakan gantosipun mangsa).
Wiwit jaman rumiyin, wiwitan warsa énggal (tanggal 1 sasi 1) mujudaken salah satunggaling dinten gantosipun mangsa (sechi-nichi) kanggé nylameti konduripun déwa pantun dhateng gunung. Ing wekdal samangke, pahargyan warsa énggal mujudaken satunggal-satunggalipun pahargyan gantosipun mangsa ingkang taksih wonten ing Jepang. Pramila, osechi namung dipun-ginakaken kanggé dhaharan warsa énggal.

Sacara tradhisional, osechi kasusun saking:
 : sake kanggé kasarasan ingkang dipununjuk nalika enjing ing dinten warsa énggal.
 : tigang jinis dhaharan kanggé kanca ngunjuk sake.
 Zōni: sup ingkang isinipun mochi
 Nishime: janganan ingkang dipunmasak nganggé duduh dashi, kecap asin, lan mirin (gula pasir).

Pranala njawi 
 Osechi - Japanese New Year's cuisine Foto berbagai masakan osechi dari plastik
 Tahun Baru Oh Tahun Baru 

Olah-olahan Jepang
Taman Nasional KapuloanTogean iku taman nasional kang mapan ing Kepuloan Togean ing Lempongan Tomini, Sulawesi Tengah, Indonésia. Taman nasional iki diresmekakae taun 2004, adhedasar KEPUTUSAN MENTERI KEHUTANAN NOMOR: SK.418/Menhut-II/2004. Miturut administrasi taman nasional iki ana ing Kabupatèn Tojo Una-Una.

Taman nasional iki misuwur amarga terumbu karange lkan sugeh biota laut kang langka lan dijaga.

Ing taman nasional iki ana 262 warna terumbu karang kang ing antarané dadi endemik, (Acropoda togeanensis), saliyané iku uga ana 596 warna iwak, kang dadi endemik ya iku (Paracheilinus togeanensis lan Ecsenius sp.). Kurang luwih ana 555 moluska, kaya ta Kima raseksa (Tridacna gigas), Kima sisik (Tridacna squamosa), Penyu hijau (Chelonia mydas), Penyu sisik (Eretmochelys imbricata), Lola (Trochus niloticus), Dugong (Dugong dugong), Paus juru anggegana. Ana uga kéwan dharat kang dijaga ing taman nasional iki, kaya ta Rusa (Cervus timorensis), kethèk togean (Macaca togeanus), Biawak togean (Varanus salvator togeanesis). Kewan-kéwan kang langka tinemu ing taman nasional iki kaya ta Kuskus beruang (Phalanger ursinus), Tarsius (Tarsius spectrum), Babi rusa (Babyrousa babirussa), Ketam kenari (Birgus latro).Saliyané iku uga ana 97 warna manuk.

Saliyané kéwan-kéwan ing dhuwur mau, ana uga tuwuhan kang ana ing taman nasional iki, kaya ta Meranti (Shorea sp.), Kayu wesi (Intsia bijuga), Palapi (Heritiera sp.), lan 33 warna tuwuhan mangrove.

Cathetan sikil 

Taman Nasional
Sulawesi Tengah
John Walton (lair ing Dublin (Irlandia) 8 April 1957, mati ing London (Inggris) 9 Juli 2004) ya iku sawijining chief mekanik lan team manager tim Formula 1 saka Irlandia. Dhèwèké akèh makarya kanggo tim F1 kaya ta Toleman, Benetton, Jordan, Arrows, Prost, lan Minardi. Walton nglakoni cileke ana ing Dublin Lor. Asale kang saka Ballymun, dhèwèké banjur diajarake kanggo manungsa kang galak. John uga duwé sense of humor kang gedhé lan duwé prinsip urip "urip kaya ngapa baé kudu tetep dinikmati". Amarga saka keyakinane lan usahane, mula ora ngagetake yèn John Boy dadi wong kang apkk ana ing perusahaane. Nalika isih enom dhèwèké dadi sukarelawan kanggo tim Formula Ford duwéke Eddie Jordan nalika EJ ndominasi trek balapan ana ing Irlandia. Walton uga mèlu EJ, kang padhe déné saka Dublin, nalika Eddie ijrah menyang Inggris kanggo nguyak karier ana ing babagan balap. Nalika kekarone mèlu balap Monaco ya iku ing ajang F3, Walton, EJ, lan bojone EJ uga anaké wédok Zoe, turu ana ing sakaravan. Walton turu ana ing panggon ganrung lan tugase njaga Zoe nalika Eddie golèk tiket kanggo Grand Prix Ball.

Cathetan suku 

Ulah raga
Walton
Walton
Suku Asmat punika bebrayan ingkang dumunung wonten ing tlatah Papua kutha krajan Jayapura. Cacahipun kirang langkung 65.000 jiwa. Suku Asmat manggèn wonten ing laladan rawa-rawa wonten ing pérangan kidul provinsi Irian Jaya. Suku Asmat punika dados suku asli Papua. Suku Asmat gesang wonten ing dhusun-dhusun. Saben dhusun cacahipun kirang langkung 35 ngantos 2000 jiwa. Nalika taun 50an, sadèrèngipun wonten tiyang sangkan (pendatang), suku Asmat punika akrab kaliyan perang suku, mbebedag sirah manungsa, kanibalisme. Griya-griyanipun suku Asmat punika dipunyasa wonten ing sacaketipun lèpèn. Punika angkahipun supados mangertosi manawi wonten mengsah ingkang badhé nyerang. Nalika abad kaping 20an, griya-griya suku Asmat dipunyasa wonten ing pinggir-pinggir seganten (pasisir), dipunyasa wonten ing panggènan ingkang inggilipun kirang langkung kalih mèter utawi langkung. Tujuwanipun kanggé ncegah banjir ingkang dipunsebabaken lèpèn ingkang rob (lubèr toyanipun). Wonten ing sakupengipun pagunungan Jayawijaya, suku Asmat gesang wonten ing sanginggilipun griya wit ingkang inggilipun kirang langkung gangsal ngantos selangkung mèter saking siti. Kajawi punika, suku Asmat ugi yasa pos-pos kanggé njagi laladanipun. Pos punika inggilipun kirang langkung 30 mèter saking siti.
Suku Asmat punika kalebet suku ingkang remen mbebedag saha ngempalaken tetedhan saking wit sagu, mancing saha mbebedag babi wana, kasuari saha baya. Kajawi punika suku Asmat ugi sinau kanggé tetanén janganan saha ngingu kéwan ingon-ingon. Suku Asmat ugi wonten ingkang sampun ngginakaken peralatan saking métal.
Kanggé mirsani budaya Suku Asmat ugi saged dipunpirsani wonten ing Musiyum Asmat Taman Mini Indonésia Indah.

Cathetan suku 

Asmat
Suku Batak Toba iku kalebu péranganing bebrayan Batak. Suku Batak Toba manggon ing Kabupatèn Toba Samosir. Kabupatèn iki duwé tlatah yaiku Balige, Laguboti, Parsoburan, lan saubengé.
Suku Batak Toba kalebu suku kang seneng bisnis lan nduwéni usaha.
Wiwit jaman biyèn, suku batak Toba kalebu suku kang kerep nglaksanakake upacara adat ing saben kagiyatan. Nanging saiki anané upacara adat iki kerep nggawe béda penemu sanajan ora njalari konflik. Iki kasebabaké amarga faktor agama, akehé etnik lan asal ètnis, defusi adat yaiku campuré adat saben ètnis kaya ta anané perkawinan ing suku kang  béda. Saliyané iku uga amarga faktor globalisasi.
Tokoh adat Raja Patik Tampubolon nglompokaké geseré adat iku dadi telu yaiku anané telu pelaksanaan upacara adat. Upacara adat iku kapérang dadi Adat Inti, Adat na Taradat, lan Adat na Niadathon. Nanging saiki ana siji manèh tata cara upacara adat Batak yaiku Adat na Soadat.
Sistem kekerabatn Suku Batak Toba diatur ing sistem sosial kemasyarakatan kang diarani dalihan na tolu kang tegesé tungku yang tiga. Ana telu pilar dhasar kang nglandhasi sistem iki yaiku hula-hula, anak boru, lan dongan tubu.

Cathetan suku 

Batak
Wong Simalungun iku salah sijiné wong asli saka Sumatera Lor. Simalungun tegesé sepi utawa ing basa Indonesia diarani sunyi.
Lagu-lagu Simalungun kang misuwur ya iku Sitalasari lan Tading ma ham.

Wong Simalungun manggon ing Kabupatèn Simalungun lan saubengé. Leluhur wong Simalungun asalé saka tlatah India Selatan. Wong Simalungun kapérang ing karajan-karajan. Marga asli wong Simalungun ya iku Damanik, lan 3 marga pendatang ya iku Saragih, Sinaga, lan Purba. marga marga (jeneng kulawarga) iku kapérang dadi papat marga gedhé ing Simalungun.

Wong Batak ngarani wong iki kanthi jeneng wong Si Balungu saka legenda setan kang njalari lelara ing tlatah iku, dené orang Karo ngarani Timur amarga manggon ing pérangan timur wong Karo.

Asal-usul 
Ana akèh sumber ngenani asal usul Wong Simalungun, nanging akèh kang nyritakna yèn nenek moyang Wong Simalungun asalé saka njaba Indonesia. Wong iki teka kanthi loro rombongan.
Rombongan kang kapisan ya iku Simalungun Proto , kang teka saka Nagore (India Selatan) lan pagunungan Assam (India Timur) nalika [[abad kaping lima. Wong iki banjur liwat Myanmar, Siam lan Malaka lan sawisé iku banjur nyabrang ing Sumatera Timur lan nggawé karajan Nagur saka Raja dinasti Damanik. Rombongan kang kapindho ya iku Simalungun Deutero, kang teka saka wong-wong ing saubengé Simalungun kang isih tangga karo wong asli Simalungun.

Cathetan wong 

Suku Simalungun
Suku Simalungun
Simalungun
Silindung minangka salah sawijining suku saka bebrayan Batak.Suku Batak Silindung sajeroning sabagean ana ing saubengé Kabupatèn Tapanuli Lor saiki bisa uga diarani Tarutung, Sipoholon, Pahae, lan saubengé.

Cathetan suku

Batak
Suku Batawi punika suku ingkang manggèn wonten ing kutha Jakarta. Suku Batawi punika ngginaken dialék Batawi. Dialék Batawi punika salah satunggaling logat basa Malayu. Basa Batawi punika basa Malayu kanthi dialék Nusa Kalapa. Nusa Kalapa saha Pakuan punika dados kutha ingkang wigati nalika jaman karajan Pajajaran ingkang dipunpimpin Prabu Siliwangi. Nusa Klapa sapunika dipunwastani kutha Jakarta.
Sifat campur-aduk sajeroning dialék Batawi punika gambaran saking kabudayan Batawi limrahipun. Kabudayan Batawi punika sipunasilaken saking campuran budaya-budaya sanèsipun saking laladan-laladan ing Nuswantara saha budaya asing. Wonten ing babagan kesenian, umpaminipun seni Gambang Kromong ingkang asalipun saking seni musik Cina, nanging ugi wonten rebana ingkang kalebet tradhisi piranti musik Arab, Keroncong Tugu ingkang taksih wonten budaya Portugis-Arab, saha Tanjidor ingkang gadhah budaya Walanda.

Laladan budaya Batawi punika kapérang dados kalih pérangan inggih punika Batawi Tengah utawi ingkang dipunwastani Batawi Kutha saha Batawi Pinggiran. Ingkang kalebet laladan Batawi Tengah punika laladan naliak jaman akir Pamaréntah kolonial Walanda kalebet laladan Gemeente Batavia, kejawi Tanjung Priuk lan sakupengipun.
Suku Batawi gadhah jajan kas ingkang dipunwastani dhodhol utawi jenang. Dhodhol kalebet jajanan ingkang raosipun legi. Dhodhol punika limrahipun dipundamel kaliyan tiyang ingkang sampun kulinten supados saged ngasilaken dhodhol ingkang éco saha kualitasipun saé.
Kajawi dhodhol, suku Batawi ugi gadhah kesenian kas ingkang wujud topéng Batawi. Topéng Batawi punika ugi saged dipunwastani lénong Batawi.

Cathetan suku 

Batawi
Batawi
Batak Humbang ya iku dadi péranganing bebrayan Batak. Suku Batak Humbang kang dumunung ana ing Kabupatèn Humbang Hasundutan uga ana ing Kabupatèn Tapanuli Lor sapunika dadi laladan Siborongborong, Dolok Sanggul, Lintongnihuta,lan saubengé

Humbang mangsa Karajan Batak 
thumb
Ing mangsa Krajan Batak kang dhuweni pusta papréntahan ing Bakara, Karajan Batak kalebu sajeroning papréntahan wangsa Sisingamangaraja dumadi dumadi Karajan Batak sajeroning 4 (papat) wewengkon kang bisa diarani Raja Maropat, ya iku:

 Raja Maropat Silindung
 Raja Maropat Samosir
 Raja Maropat Humbang
 Raja Maropat Toba

Cathetan suku

Batak
Golongan ètnik ing Indonésia
Romulus Augustus (463-476), dikenal uga kanthi jeneng Romulus Augustulus (Augustus Kecil). Romulus Agustus iku Kaisar Romawi Barat terakir kang nyekel kakuwasaan wiwit tanggal 31 Oktober 475. Romulus Augustus nyekel kakuwasaan nalika umuré isih 12 taun nganti nalika Romulus dibuwang tanggal 4 September 476. Nalika Romulus Augustus diasingaké kamaharajan Romawi Barat, keruntuhan karajan romawi kuna ambruk lan dadi tanda Zaman Pertengahan wiwit ngadeg ing Éropah Barat. Romulus Augustus mung sepuluh sasi nyekel kakuwasaan awit sawisé iku, Romulus Augustus disingkiraké karo Odoacer, pemimpin bangsa Jerman Kuno.

Romulus Augustulus duwé jeneng dawa Flavius Momyllus Romulus Augustulus. Romulus iku anak saka Orestes. Orestes iku pemimpin bala ing Karajan Romawi barat. Jeneng asliné Romulus Agustus ya iku Augustus nanging wis diganti wiwit cilik amarga nalika isih cilik, bapaké wis mèlu Kaisar Julius Nepos saka Italia. Kurang luwih 12 sasi Orestes mimpin Italia nanging para pasukané banjur nglawan lan milih pemimpin dhéwé kang jenengé Odoacer. Odoacer banjur dadi pemimpin prajurit Jerman,
Pasukan Odoacer bisa dicekel Orestes nalika 28 Agustus, 476. Romulus bisa slamet saka prastawa iki lan manggon ing Campania, salah sijiné tlatah ing kidul Italia.

Cathetan suku 

Kaisar Romawi
Batak Samosir iku péranganing bebrayan Batak. Suku Batak Samosir iku manggon ing Kabupatèn Samosir lan ing Kabupatèn Toba Samosir kang saiki laladané kalebu Pulau Samosir lan saubengé.
Ing jaman Karajan Batak kang pusaté ing Bakara, Karajan Batak kang mimpin dinasti Sisingamangaraja mbagi Karajan Batak dadi papat laladan kang diarani Raja Maropat. Laladan iki yaiku Raja Maropat Silindung, Raja Maropat Samosir,Raja Maropat Humbang, Raja Maropat Toba.

Kabupatèn Samosir iku kabupatèn kang anyar saka Kabupatèn Toba Samosir. Kabupatèn iki ngadeg manut karo UU RI Nomor 36 Taun 2003 nalika tanggal 18 Dhésèmber 2003 ngenani Pembentukan Kabupatèn Samosir lan Kabupatèn Serdang Bedagai.

Samosir sajrone pambageyan distrik ing HKBP 
Huria Kristen Batak Protèstan (HKBP) kapérang ing akèh distrik kang kabawah karo pendeta distrik (praeses). Pambagéyan distrik iki wis ana wiwit taun 1911. Nalika iku, Samosir wis dadi salah sijiné distrik ing HKBP kang dadi siji karo Toba, yaiku Distrik IV Toba Samosir.

Sawisé ngrembakané Distrik IV Toba Samosir, Samosir uga dipisah saka Distrik IV Toba Samosir nalika tanggal 25 November 1945 lan dadi Distrik VII Samosir. Distrik IV Toba Samosir iki ganti jeneng dadi Distrik IV Toba.

Nganti sasi Dhésèmber 2008 iki, rekapitulasi ressort ing Distrik VII Samosir ana 22 gréja ressort lan 106 gedhong gréja HKBP. Distrik VII Samosir iki duwé laladan ing Palipi, Nainggolan, Ambarita, Harianboho, Onan Runggu, Simanindo, Sianjurmulamula, Tomok, Lumban Suhisuhi, Ronggurnihuta, Pusuk Buhit, Pangururan, lan sakupenge.

Cathetan suku 

Batak
Michael George William Lewis kondhang kanthi jeneng Mike Lewis (). Mike Lewis iku salah sijiné modhél lan bintang filem lan juru main sinétron kang isih duwé katurunan Kanada.

Mike Lewis lair ing Tokyo, Jepang. Bapaké isih nduwéni katurunan Kanada lan ibuné keturunan Tionghoa-Indonesia. Bapaké Mike Lewis iku salah sijiné diplomat mula asring pindhah-pindhah omah saka nagara siji menyang nagara liyané. Amarga iki Mike Lewis dadi bisa nguwasani limang basa. Saliyané bisa basa ibu ya iku basa Inggris, Mike Lewis uga bisa basa liyané kaya ta basa Perancis, Mandarin lan Indonesia. Mike Lewis gedhé ing Kanada lan lulusan saka Universitas British Columbia, Kanada.

Mike Lewis wiwit kepéngin sinau babagan Indonesia nalika bapaké dadi duta besar Kanada lan ditugaské ing Jakarta. Salah siji pakliké manggon ing Jakarta mula Mike Lewis kerep dolan ing Indonesia.

Karir 
Mike Lewis iku salah sijiné modhél lan nggabung ing Kliks Models duweké désainer Samuel Watimena. Mike nggabung dadi agensi wiwit taun 2004.

Film Suster Ngesot (2007) iku dadi filemé kang sepisanan lan ing filem iki, Mike Lewis dadi bintang utama. Mike Lewis uga wis njupuk kelas akting ing Kanada kang suwéné 10 sasi kanggo persiapan main filem iki. Mike Lewis uga tau main ing filem kang judhulé 5 Sehat 4 Sempurna arahan Richard Buntario. Mike Lewis uga tau main ing sinétron Cinta Fitri bareng Teuku Wisnu lan Shireen Sungkar.

Filmografi 
 5 Sehat 4 Sempurna  (2002)
 Suster Ngesot (2007)
 The God Babe (2010)
 Hafalan Salat Delisa (2011)

Sinetron 
 Yasmin (2008)
 Cinta Fitri (2009)
 Larasati (2009)

FTV 
 Sopir Taksi Jatuh Cinta, main bareng karo Masayu Anastasia
 Kejar Tayang
 Beauty and the Bis (2011), main bareng karo Ratna Galih

Cathetan suku 

Aktor Indonésia
Suku Nias yaiku kalompok masarakat kang urip ing pulo Nias. Ing basa asliné, wong Nias diarani "Ono Niha" (Ono = anak/katurunan; Niha = manungsa) lan pulo Nias kanthi jeneng "Tanö Niha" (Tanö = tanah).

Suku Nias iku masarakat kang urip ing lingkungan adat lan kabudayan kang isih dhuwur. Hukum adat Nias diarani fondrakö. Hukum iki kang ngatur kabèh segi kauripan wiwit saka lair nganti mati. Masarakat Nias kuna urip ing budaya megalitik iki dibuktekake karo tilas sajarah kang wujud ukiran ing watu-watu gedhé kang isih tinemu ing laladan pedalaman pulo iki nganti saiki.
Suku Nias duwé sistem kasta(12 tataran Kasta). Tingkatan kasta kang paling dhuwur yaiku Balugu. Kanggo nampa kasta iki wong kudu bisa nggawé pista gedhé lan ngundang éwonan wong lan nyembelih éwonan babi kanthi wektu pirang-pirang dina.

Mitologi 
Miturutt masarakat Nias, salah sijiné mitos asal usul suku Nias asalé saka wit kauripan yaiku Sigaru Tora`a kang manggon ing salah sijiné pasnggonan kang jenengé Tetehöli Ana'a. Miturut mitos iki, manungsa teka kang sepisanan ing Pulo Nias iku nalika jaman Raja Sirao kang nduwé anak cacahé sanga kang dikongkon metu saka Tetehöli Ana'a amarga rebutan Takhta Sirao. Anak-anaké kang cacahé sanga iki dadi wong kang sepisanan kang manggon ing Pulo Nias.
Jogèd kanggo simbul ngluhuraké penganten lanang lan kluwargané diarani Jogèd Maena. Jogèd maena lumrahé dilakoni penari lanang lan wadon kanthi pasang-pasangan.
Bolanafo iku kerajinan tangan wong wadon Nias kang dadi simbul penghormatan lan kebersamaan suku Nias.

Cathetan suku 

Nias
Gunung duwé ciri-ciri dhéwé-dhéwé. Sawetara gunung wujud gunung geni lan duwé ciri-ciri saka jinis lava lan sajarah jeblugan. Gunung liyané kadhapur saka prosès glasial lan duwé ciri-ciri saka wanguné.

Jinis gunung geni 
 Kaldera vulkanik utawa supervolcano
 Kerucut Sinder
 Gunung geni komplèks
 Sriovolcano
 Rekahan
 Kubah lava
 Monogenetic volcanic field
 Mud volcano
 Pancake dome
 Polygenetic volcanic field
 Pyroclastic cone
 Pyroclastic shield
 Shield volcano
 Stratovolcano
 Subglacial volcano
 Submarine volcano
 Somma volcano
 Tuya
 Volcanic field

Jinis - jinis watuné 
 Igneous 
 Metamorf
 Sedimentasi

Gunung geni liyané 
 Fold
 Fault-Block
 Vulkanik
 Monadnock

Uga delengen 
 List of rock types
 Batholith, Intrusion, Laccolith
Ana sawatara pratélan gunung:

Miturut géografi 
 Pratélan gunung ing donya
 Pratélan gunung ing Indonésia
 Pratélan gunung geni ing donya

Miturut ukuran 
 Pratélan pucuk gunung paling dhuwur ing donya

Pratélan gunung

id:Daftar gunung
Hyun Bin inggih punika aktris saking Koréa. Piyambakipun wiwiti debut ing taun 2003, dados aktor ing serial Bodyguard. Ingkang nembé dipunsusul serial Nonstop 4 (MBC, 2003), Ireland (MBC,2004), My Name Is Kim Sam Soon (MBC, 2005), lan sapanunggalipun.

Profil saking Hyun Bin 
Profil saking Hyun Bin inggih punika:
Asma: Hyun Bin (Hyeon Bin)
Asma lair: Kim Tae Pyung (Gim Tae Pyeong)
Damelipun: Aktor lan Model
Tanggal lair: Seoul, 25 September 1982 Koréa Kidul
Dhuwuripun: 184 cm
Zodiak: Libra
Hobi: Langi, Basket

Prestasi Hyun Bin 
Hyun Bin gadhah prestasi inggih punika:
2006 KBS Acting Awards: Popularity Award (The Snow Queen)
2006 KBS Drama Awards: Netizen Award (The Snow Queen)
2006 KBS Acting Awards: Best Couple Award with Sung Yu Ri  (The Snow Queen)
2006 42nd Baeksang Awards: Most Popular Award
2006 MBC Drama Awards: The Excellece Award (for My Name is Kim Sam Soon)
2006 MBC Drama Awards:Best Couple Award (with Kim Sun Ah)
2006 MBC Drama Awards: Popularity Award (for My Name is Kim Sam Soon)
2006 MBC Drama Awards: Popularity Award (Best Newcomer for Ireland)
2006 MBC Drama Awards: Broadcasting & Entertainment Special Award)
Hyun Bin terkenal amargi dados aktor ing serial drama Koréa ingkang gadhhai asma Secret Garden.

Cathetan suku 

Artikel mawa basa krama
Aktor Koréa
Aktor Internasional
Modhèl
Curug Semirang Ungaran dumunung ing Dusun Gintungan, Désa Gogik, Kacamatan Ungaran Kulon, Kabupatèn Semarang, Provinsi Jawa Tengah. Curug iku dhuwuripun 45 mèter lan wonten ing pèrèng Gunung Ungaran.
Ingkang badhé ing Curug Semirang punika, saged saking kutha Ungaran ing pertigaan Hotèl Ungaran Cantik (ing dalan Semarang-Sala) lajeng mlebet ing Stikes Ngudi Waluyo, lajeng nengen.

Gunung Ungaran 
Curug Semirang Ungaran, ing lerang Gunung Ungaran. Gunung Ungaran punika saged dipundaki saking Jimbaran-Ungaran, utawi saking Taman Wisata Candhi Gedung Songo, Ambarawa.
Gunung Ungaran piyambak gadhah letak ing Kidul-Kulon Daya kutha Semarang kaliyan jarak 40 kilomèter. Tepatipun ing Kabupatèn Semarang. Gunung punika gadhah 3 gunung inggih punika: Gunung Gendol, Gunung Botak, lan Gunung Ungaran. Puncak saking Gunung Ungaran gadhah dhuwur 2.050 mdpl. Kangge ing Gunung Ungaran dipunbutuhaken wekdal 5 jam Gedung Songo, utawi 8 jam saking Jimbaran.

Cathetan suku 

Wisata
Curug
Choi Sooyoung inggih punika salah satunggalipun anggota saking SNSD/ Girls Generation, girls band saking Koréa. Choi Sooyoung ingkang miyos ing Gwangju, Gyeongig, Koréa Kidul sapanunggalipun dados penyanyi, piyambakipun inggih punika dipuntepangi amargi dados DJ radio, presenter TV, modhèl lan artis. Bakat Sooyoung ing audhisi ingkang dipunlajengaken déning SM Entertainment. Ing taun 2002 Sooyoung menang dados posisi no 1 ing audhisi ingkang gadhah asma Koréa-Japan Ultra Idol Duo.

Cathetan suku 

Anggota Girls Generation
Penyanyi
Aktris Internasional
Lair 1990
Setrika utawi ing sawatawis panggénan kadhangkala dipunsebat setlika utawi gosokan, inggih punika piranti ingkang gadhah fungsi kanggé damel rapi rasukan, kaos, lan lancingan kanthi manfaataken panas saking piranti punika. Setrika ingkang kathah dipun-ginakaken ing jaman modhèren inggih punika setrika listrik.

Sajarah Setrika 
Setrika ugi dipunagem déning bangsa Yunani rumiyin. Sanèsipun punika bangsa Romawi ugi sampun ngagem piranti punika. Ing bangsa Romawi setrika ingkang dipunagem sami kaliyan setrika modhèren, nanging dèrèng canggih. Setrika ingkang dipunanggé déning bangsa Romawi dipunparingi nama Prelum. Bangsa Cinten sampun ngagem setrika ing abad kaping satunggal 1 Masehi, nalika setrika taksih ngagem bahan areng, boten listrik. Sajarahipun setrika ing jaman Masèhi inggih punika:
 Wiwit abad 17, tiyang sampun ngagem setrika ingkang dipunparingi nama Sadiron
 Pungkasan abad19 ngantos abad 20 sampun wonten setrika cithak utawi cast iron
 Ing taun1800 sampun wonten setrika gas
 Ing taun 1800 sampun wonten setrika listrik
Setrika listrik piyambak dipuntemukaken déning Henry W. Seely ing taun 1882. Sapanunggalipun punika kathah ilmuan ingkang nyempurnakaken setrika listrik, inggih punika:
 Crompton lan réncang réncangipun ing perusahan General Electrics ingkang saged damel setrika ngagem gagang ing taun 1892
 Earl Richardson lan Joseph Meyers ingkang damel setrika listrik ugi saged damel setrika uwab ing taun1926
Ngantos punika wonten setrika ingkang mligi kanggé tiyang jaler ingkang sampun modhèren.

Cathetan suku 

Artikel mawa basa krama
Piranti
Taman Nasional Rawa Aopa Watumohai iku salah siji taman nasional kang ana ing Sulawesi Wétan Kidul, Indonésia. Papan iki wujudé wujud ékosistem alas udan pagunungan cendhek, alas bakau, alas pasisir, savana, lan alas rawa banyu tawar ing Sulawesi.
Vegetasi savana ing taman nasional ikni duwé ciri kang khas, amarga vegetasi iki wujud gabungan antarané padhang suket lan tuwuhan agel, lontar lan pring, uga semak belukar.

Papan iki dadi taman nasional kanthi adhedasar Dudutan Mantri Kehutanan dengan putusan Nomor 756/Kpts-II/1990 tanggal 17 Dhésèmber 1990. Papan iki ana ing Kabupatèn Buton (45.605 ha), Kabupatèn Kolaka (12.825 ha), lan Kabupatèn Kendari (46.764 ha). Ing antarané telung kabupatèn mau ketemu ing punjere, yaiku ana Taman Nasional Rawa Aopa Watumohai, ing pucuk pagunungan Mendoke kang asring diarani Segitelu Bukari (Buton, Kolaka, Kendari).

Flora lan Fauna 
Werna-warna tuwuhan ing taman nasional iki kurang luwih ana 89 famili, 257 génus, lan 323 spésies tuwuhan, ing antarané kaya ta:
 lara (Metrosideros petiolata)
 sisio (Cratoxylum formosum)
 kalapi (Callicarpa celebica)
 tongke (Bruguiera gimnorrhiza)
 lontar (Borassus flabellifer)
 kembang terate (Victoria spp.)

Taman nasional iki dadi papan uripé wwerna-warna manuk, kacathet ana 155 warna-warna manuk, kang ing jerone 32 kagolong langka lan 37 kagolong endemik. Werna-warna manuk iku tuladhané:
 maleo (Macrocephalon maleo)
 bango tong-tong (Leptoptilos javanicus)
 bangau sandang lawe (Ciconia episcopus episcopus)
 raja udang kalung putih (Halcyon chloris chloris)
 jakatuwa putih gedhé (Cacatua gladrita triton)
 garudha-alap dhadha-abang (Accipiter rhodogaster rhodogaster)
 merpati ireng Sulawesi (Turacoena manadensis)
 punai emas (Caloena nicobarica)
Ana salah siji kang dadi endemik ing Sulawesi Wétan Kidul, yaiku kacamata Sulawesi (Zosterops consobrinorum''). Mnuk mau wis suwé ora tau ketok, nanging ing taman nasional iki manuk mau ngetok.

Cathetan sikil 

Taman Nasional
Sulawesi Wétan Kidul
Philip Alford Potter ya iku pemimpin saka Gréja Metodis lan dadi sekretaris jendral Dewan Gréja-gréja sadonya (DGD) kang katelu (1972-1984).<ref name="Potter">Philip Potter, Ans Joachim Van der Bent. 1978. What in the World is the World Council of Churches?: An Interview with Philip Potter. Geneva: World Council of Churches.</ref> Potter lair di Roseau, Dominika pada 18 Agustus 1921.. Potter lair saka kulawarga Kristen, bapake ya iku Katolik lan ibune ya iku Protèstan.. Wiwit nalika isih enom Potter wis mèlu ana ing kagiyatan kagiyatan kang ana gagayutane karo gréja. Nalika taun 1947, dhèwèké dadi wakil ana ing Gerakan Mahasiswa Kristen ing nagara Jamaika kanggo mèlu konferènsi nom-noman Kristen ing Oslo, Nurwègen. Dhèwèké banjur dadi pembicara ana ing sidang raya DGD ing Amsterdam (1948) lan Evanston (1954). Taun 1960-1986 dhèwèké duwé peran sarta ana ing Federasi Mahasiswa Kristen Dunia (WSCF). Sadawane taun 1972-1984 dhèwèké dadi sekretaris jendral Dewan Gréja-gréja sadonya. Sawijining perjuangan saka Potter kang ora bisa dilaleke ya iku nalika dhèwèké ngembangaké kesepakatan saka dhokumèn BEM (Baptism, Eucharist and Ministry''), lan ndadèkaké lanjutan saka kampanyene kang anti-apartheid ing Afrika Kidul lan kabèh wujud penindasan liyané. Sawisé ora njabat dadi sekretaris jendral ya iku nalika taun 1984, Potter tetep aktif mèlu ana ing kagiyatan-kagiyatan ekumenis, nganti tekan Sidang Raya angka 9 DGD ing Kutha Porto Alegre, Brazil (2006). Jeneng Philip Potter uga diabadike kanggo jeneng pusat pabukon ekumenis kang ana ing Jenewa, Switserlan, amarga dhèwèké rajin nyileh buku lan majalah, uga mènèhi sumbangan marang pabukon mau kang awujud buku utawa tilisan-tulisané.

Cathetan suku 

Tokoh Kristen
Lair 1921
Hans Frank () ya iku pengacara kanggo parte Nazi sadawané taun 1920-an lan pejabat senior ana ing Jerman Nazi. Amarga mangsa jabatane dadi Gubernur Jenderal ana ing Laladan Pendudukan Polen, dhèwèké dituntut ana ing pengadilan Nurnberg kanggo peranane nalika nglaksanakake Holocaust, lan dituntu salah kanggo kasus matèni wong Polen lan Yahudi Polen, lan dieksekusi nalika 16 Oktober 1946. Hans Frank mèlu ana ing PD I, sinau ékonomi lan yurisprudensi, lan nalika taun 1921 dhèwèké mèlu gabung ana ing Parte Buruh Jerman (cikal bakal Nazi). Pungkasane dhèwèké dadi penasihat resmi ketua parté lan pengacara pribadi Hitler. Sawisé Nazi dadi penguasa ing Jerman taun 1933, Frank diwènèhi kalungguhan kang manéka warna kalebu uga dadi présidhèn Reichstag lan mantri kehakiman ana ing pamaréntahan Nazi. Sawisé serangan Jerman marang Polen taun 1939, Frank diangkat dadi gubernur jenderal, lan dadi ketua agung administrasi sipil laladan pendudukan Polen. Sawijining wing kang mèlu nyengkuyung paham rasis Nazi, Frank mènèhi prentah kanggo eksekusi jutaan wong saka Polen, nyita gedhé-gedhenan aset saka nagara Polen, perbudakan yutaan buruh Polen kang dikirim nganggo kapal menyang Jerman, lan ngumpulake sapérangan wong Yahudi Polen menyang ghetto lan dhèwèké tetep dadi gubernur jendral nganti sarampunge perang. Dhèwèké banjur ditangkep déning Pasukan Amérikah Sarékat nalika taun 4 Mèi 1945, lan didakwa menyang pengadilan sadurungé Pengadilan Militer Internasional ing Nuernberg. Dhèwèké dianggep salah amarga nglakokaké kejahatan perang lan kamanungsan. Nalika tanggal 1 Oktober 1946 dhèwèké divonis ukuman gantung.

Pranala njaba 
 Testimony of Frank at Nuremberg

Cathetan suku 

Lair 1900
Pati 1946
Nazi
Jerman
Stadion Santiago Bernabéu iku stadion bal-balan kang ana ing kutha Madrid, Spanyol. Stadion iki resmekake tanggal 14 Dhésèmber 1947. Stadion iki wis tau diowahi utawa dibangun ing taun 1953, 1982, 1992, 1998, lan taun 2003-2004.

Stadion iki dadi kandhange tim bal-balan Real Madrid. Stadion iki bisa nampung penonton nganti 80.354 wong. Stadion iki wiwt dibanguin tanggal 27 Oktober 1944, kanthi jeneg pisanan Estadio Chamartin. Jeneng Stadion Bernabéu wiwt digunakaké nalika taun 1955. Jeneng iki dipilih kanggo ngurmati Présidhèn Santiago Bernabeu. Stadion iki kalebu stadion bintang lima déning UEFA.

Stadion iki wis tau nggelar pinal Piala Éropah kaping telu, ya iku taun 1957, 1969, lan 1980. Saliyané iku uga tau dadi panggonan nggelar Pinal Liga Champions ing taun 2010. Stadion iki uga tau minangka Piala Donya FIFA taun 1964.

Sajarah 
Wiwitane stadion iki saka Real Madrid kang main ing stadion Campo de O'Donnel. Banjur nalika taun 1912, Real Madrid ngalih menyang 'Estadio de Chamartin. Real Madrid nganggo stadion iki wiwit 17 Mèi 1923, ing taun iku uga dadi taun pisanan Madrid olèh gelar juwara ing Liga Spanyol. Bal-balan pambuka ing stadion iku antarané Real Madrid musuh Newcastle United kang ditonton déning 22.500 suporter. Wiwit saka iku Real Madrid dadi tim bal-balan kang apik, warga Madrid akèh kang dadi suporter Real Madrid. Banjur Don Santiago Bernabeu, présidhèn Real Madrid nalika taun 1943, yasa Estadio de Chamartin.

Cathetan sikil 

Stadion bal-balan
Madrid
Aetiosetus (Inggris:Aetiocetus) inggih punika salah satunggaling jinis paus balin ingkang sampun cures ingkang gesang antawis 25 yuta taun kepengker, ing période Oligosen. Fosilipun sampun naté pinanggih wonten ing Pasifik sisih lèr, wonten tlatah Oregon. Dipunparingi nama ingkang sepindhah déning Douglas Emlong ing warsa 1966 lan sapunika jinis punika sampun kaisi sekawan spésiès inggih punika; A. cotylalveus, A. polydentatus, A. tomitai, lan A. weltoni.

Dhèskripsi 
Aetiosetus inggih punika minangka fosil transisi antawisipun paus ingkang sepindhah kaliyan paus modhèren. Bolongan irung kanggé napasipun punika boten wonten ing inggil sirahé kados ta paus modhèren, nanging mapan wonten ing tengah-tengahing moncongipun. Aetiosetus ugi tinepang minangka paus Balin ingkang sepindhah muncul. Jinisipun, sanadyan tengkorakipun langkung sepadhan kaliyan tengkorakipun paus kuna, ingkang tegesipun gadhah moncong kaliyan tengkorak ingkang papag, lan ugi gadhah rahang longgar kados ta paus balin. Tengkorak Aetiosetus ugi nedhahaken dhumateng kita manawi kéwan punika gadhah satunggal sèt waja ingkang kumplit. Kadosta Balin, wonten ing tengkorakipun dipunjangkepi kinten-kinten sekawan dasa sekawan waja, ingkang kababar saking waja molar cusp, gadhil ingkang mlengkung bentukipun, lan ugi waja seri. Pangananipun Aetiosetus punika ulam kaliyan crustacea alit.

Wonten ing wekdal sepindhah, Douglas Emlong nglasifikasikaken Aetiosetus mlebet wonten ing sub ordho paus Archaeoceti ingkang sampun cures amarga wajanipun. Nanging, nalika Van Valen ngawontenaken analisis dhumateng Aetiosetus wonten ing warsa 1968, panjenenganipun mindhahaken klasifikasinipun saking subordo Archaeoceti dhumateng subordo Mysticeti awit saking panelitèn dhedhasar tèknik tèlèskoping balung.

Réferènsi

Waosan terasan 
 At the Water's Edge: Fish with Fingers, Whales with Legs, and How Life Came Ashore but Then Went Back to Sea déning Carl Zimmer ISBN 0-684-83490-1
 Marine Mammals: Evolutionary Biology Déning Annalisa Berta, James L. Sumich, lana Kit M. Kovacs  
 In Search of Ancient Oregon: A Geological and Natural History Déning Ellen Morris Bishop
 Whales of the West Coast Déning David A E Spalding 
 Encyclopedia of Marine Mammals by William F. Perrin, Bernd Wursig, lan J. G.M. Thewissen
 Aquagenesis: The Origin and Evolution of Life in the Sea Déning Richard Ellis
 The New Encyclopaedia Britannica Déning Encyclopaedia Britannica, inc, Robert McHenry ISBN 0-85229-633-9
 Grzimek's Animal Life Encyclopedia Déning Bernhard Grzimek, Neil Schlager, Donna Olendorf, lan Melissa McDade, saking Kebon Binatang Amérika kaliyan Asosiasi Aquarium. ISBN 0-7876-5791-3

Pranala njawi 
The Paleobiology Database
www.archaeocete.org
www.pubmedcentral.nih.gov

Kéwan prasajarah
Artikel mawa basa krama
Kambriyum iku période sajeroning skala wektu géologi kang diwiwiti watara 542 ± 1,0 jtl (yuta taun kapungkur) dipungkasi eon Proterozoikum lan mungkasi watara 488,3 ± 1,7 jtl kanthi diwiwitiné période Ordovisium. Période iki minangka période pisanan éra Paleozoikum saka eon Fanerozoikum. Jeneng "Kambriyum" asal saka Cambria, jeneng klasik tumrap Wales, wewengkon asal watuan saka période iki pisanan disinanoni.

Pranala njaba 

 Examples of Cambrian Fossils
 Dr. Sam Gon's trilobite pages
 Paleomap Project

Skala wektu géologi
Alfred Russel Wallace O.M., F.R.S. (miyos 8 Januari 1823 - tilar donya 7 Novembér 1913 ing yuswa 90 warsa) misuwur minangka satunggalipun naturalis, panjelajah, pangumbara, wasis ing bab antropologi lan biologi saking nagari Karajan Manunggal. Panjenenganipun misuwur minangka tiyang ingkang ngusulaken satunggalipun téyori bab seléksi alam, ingkang ing salajengipun damel Charles Darwin langkung misuwur tinimbang Wallace, kamangka téyori kasebat sajatosipun kagunganipun Wallace.

Wallace sampun kathah ngawontenaken panalitèn. Ingkang sapisan, panjenenganipun ngawontenaken panaliten ing lépèn Amazon ing warsa 1846 nalika yuswanipun nembé 23 warsa. Salajengipun Wallace ngawontenaken panaliten ing Kapuloan Nuswantara. Ing antawisipun warsa 1848 ngantos dumugi 1854, Wallace dugi ing Singapura. Sadangunipun wolung warsa salajengipun (1854-1862, panjenenganipun njelajah manéka wewengkon ing Nuswantara. Saking panjelajahan punika, panjenenganipun damel buku ingkang sesirahipun The Malay Archipelago. Sadangunipun ngawontenaken ékspédhisi ing Nuswantara, kinten-kinten Wallace sampun nempuh jarak 22.500 kilométer, ngawontenaken 60 utawi 70 panjelajahan, lan ngempalaken 125.660 spésimèn fauna ingkang kapérang saking 8.050 spésimèn peksi, 7.500 spésimèn walulang utawi balung manéka warni kéwan, 310 spésimèn mamalia, sarta 100 spésimèn réptil, lan 109.700 spésimèn gegremet, kalebet kupu-kupu ingkang dados karemenanipun Wallace.

Sumangga dipunpirsani 
Évolusi

Pranala njawi

Cathetan suku 

Artikel mawa basa krama
Ahli biologi Inggris
Lair 1823
Dato' Seri Abdullah bin Haji Ahmad Badawi (miyos 26 November 1939; panjenenganipun ugi asring dipuntimbali Pak Lah) inggih punika tilas Mahamantri Malaysia kaping gangsal, minangka pawaris kakuwaosanipun Mahathir Mohammad. Panjenenganipun ugi tilas pandhega kaping enem parté pulitik paling ageng ing Malaysia, parté United Malays National Organitation UMNO. Sasampunipun léngsér keprabon saking kalungguhan Mahamantri Malaysia ing tanggal 1 September 2009, panjenenganipun dipunlantik dados pengurus Institusi Kefahaman Islam Malaysia (IKIM).

Abdullah miyos ing Kampung Perlis, Bayan Lepas, Pulo Pinang. Panjenenganipun sekolah manengah ing Sekolah Kebangsaan Tinggi Bukit Mertajam lan ing Penang Methodist Boys School, Pulo Pinang. Panjeneganipun sajatosipun gadhah pikajengan badhé kuliah ing jurusan ékonomi, nanging gagal nalika tes statistik. Panjenenganipun lajeng kuliah ing jurusan Kajian Islam ing Universitas Malaya ing taun 1964. Sasampunipun pikantuk gelar sarjana sastera ing bab Kajian Islam saking Universitas Malaya ing taun 1964. Sasampunipun lulus, panjenenganipun nggabung kaliyan Korps Papréntahan lan Diplomatik Malaysia. Panjenenganipun mandhap saking kalungguhan punika ing taun 1978 kanggé dados anggota parlémen kanggé wewengkon pamilian Kepala Bantas.

Pranala njawi 
 Situs resmi
 Profil dari situs resmi

Cathetan suku 

Artikel mawa basa krama
Mahamantri Malaysia
Lair 1939
Perdhana Mentri Malaysia
Garuda Indonésia inggih punika maskapé pamiberan nasional Indonésia. Garuda sajatosipun inggih punika satunggalipun pèksi ingkang dipunmitosaken ing cariyos pawayangan. Wiwit Juni 2007 Garuda Indonésia boten kepareng mabur ing rute Éropa amargi alesan keslametan. Amargi boten kepareng mabur ing wewengkon Éropa, Garuda Indonésia ing Juli 2009 mratelakaken badhé ngluncuraken rencana ekspansi gangsal taun ingkang agresif ingkang namanipun Quantum Leap. Rencana punika ugi kalebet nggantos sadaya tampilan maskapé, seragam, lan logo. Ing wekdal gangsal taun, Garuda Indonésia badhé nambahi armada montor mabur saking 62 dados 116 cacahipun. Quantum Leap ugi gadhah rencana ngatahaken panumpang per taun dados 27,6 juta.

Nanging, kalih taun salajengipun inggih punika ing taun 2009, Garuda Indonésia sampun mabur malih ing wewengkon Éropa. Ing taun 2008, Garuda Indonésia pikantuk sertifikasi IATA Operational Safety Audit (IOSA) saking IATA, ingkang werdinipun inggih punika Garuda Indonésia sampun gadhah standar keslametan pamaburan internasional. Garuda Indonésia mlebet ing dhaftar maskapé bintang sekawan saking Skytrax, ingkang tegesipun Garuda Indonésia gadhah kinerja lan layanan ingkang saé. Ing taun 2012 Garuda badhé ndhérék aliansi penerbangan SkyTeam.

Cathetan suku

Pranala njawi 
     Situs wèb resmi

Artikel mawa basa krama
Maskapé pamaburan Indonésia
BUMN
SkyTeam
Anggota IATA
Dhaharan Padang utawi Panganan Padang inggih punika nama ingkang dipun-ginakaken kanggé nyebat sadaya jinis dhaharan saking wewengkon Minangkabau, provinsi Sumatra Kilèn, Indonésia. Sanajan sajatosipun manéka warni dhaharan Sumatra Kilèn boten sadayanipun saking Kutha Padang, contonipun dhaharan saking Kutha Bukittinggi ingkang ugi gadhah tradisi kulinér ingkang kathah. Griya dhahar Padang utawi rumah makan Padang utawi griya dhahar urang uwak punika dados sesebatan kanggé usaha dhaharan Padang.

Limrahipun manajemen griya dhahar Padang dipunatur déning kulawarga utawi kerabat satunggal kampung. Tiyang ingkang ngatur griya dhahar Padang kathah ingkang gadhah sesanti utawi falsafah Minang ingkang démokratis, kados berat sama dipikul, ringan sama dijinjing. Babagan punika katingal ing pembagen kauntungan ingkang dipunpérang saben satunggal atus dinten nyambut damel, kanthi sistem bagi hasil dhedhasar indeks préstasi. Cara kados makaten ingkang saged nyurung sadaya karyawan supados gadhah préstasi, karyawan badhé tansah mbudidaya kanggé ngaturi tamu kanthi saé supados tamu punika kersa dhahar malih ing griya dhahar Padang. Sistem bagi hasil kados punika ingkang damel karyawan gadhah pangraos ndhérék nggadhahai usaha dhaharan Padang.

Cathetan suku

Pranala njawi 

 "Ada Rumah Makan Padang di Bulan", artikel Kompas, 25-5-2003
 "Dapur Minang:Kumpulan resep masakan khas Minangkabau" 
 RESEP MASAKAN PADANG

Artikel mawa basa krama
Minangkabau
Dhaharan Padang
Kutha Padang
Dhaharan Indonesia
Pakistan International Airlines Corporation (), langkung misuwur kanthi cekakan PIA, inggih punika maskapé pamiberan nasional Pakistan. Papan Anggegana ingkang utami inggih punika Papan Anggegana Internasional Jinnah ing Karachi, Papan Anggegana Internasional Allama Iqbal ing Lahoré, lan Papan Anggegana Internasional Islamabad ing Islamabad /Rawalpindi. PIA kalebet maskapé bintang tiga (kanthi kinerja ingkang saé) déning Skytrax, satunggalipun organisasi resmi ingkang neliti lan mbiji kualitas maskapé lan papan anggegana.

Pakistan International Airlines sampun wonten wiwit Pakistan déréng dados nagari. Ing taun 1946, Muhammad Ali Jinnah gadhah pamanggih bab awratipun gadhah jaringan maskapé penerbangan ing usaha damel madheging nagari. Panjenenganipun lajeng nyuwun pambiyantunipun Mirza Ahmad Ispahani, tiyang industrialis ingkang sampun pengalaman.

Nalika tanggal 23 Oktober 1946, Orient Airways dipundamel kanthi punjeripun ing Kalkuta. Maskapé punika miwiti layanan miber ing wulan Juni 1947 kanthi rute Sittwe lan Rangon, kanthi montor miber Douglas DC-3. Kalih wulan salajengipun, nagari Pakistan jumeneng, lan punjeripun dipun-gantos saking Kalkuta dipun-gantos dados ing Karachi. Nalika 11 Maret 1955, Orient Airways ndhérék nggabung kaliyan paskapai pamiberan ingkang sampun dipunrencanakaken déning pamaréntah lan salajengipun dados Pakistan International Airlines Corporation.

Pranala njawi 
Pakistan International Airlines

Cathetan suku 

Artikel mawa basa krama
Maskapé pamiberan
Okeanos (, "samodra") yaiku Titan lautan lan samodra ana ing mitologi Yunani. Okeanos yaiku putra saka Gaia lan Uranus. Déning masarakat ing Yunani lan Romawi kuna, Okeanos dipercaya dadi Samodra donya, yaiku sagara reksasa kang ngubengu donya. Sedulur kang uga dadi bojone  Okeanos yaiku Tethis. Saka hubungane Okeanos lan Tethis, lair 3000 putri kang dikenal karo para Okeanid. Salah siji saka Okeanid kang misuwur yaiku Klimene utawa Asia. Anak-anak Okeanos kang liyané yaiku kabèh kali, banyu mancur, lan tlaga kang ana ing donya. Akèh sejarahwan kang percaya bahwa yèn Okeanos nglambangake kabèh sagara, kalebu uga Sagara Mediterania lan Samodra Atlantik, yaiku sagara kang gedhé dhéwé kang dikenal déning wong Yunani kuna. Nanging amarga ngèlmu géografi kang sansaya akurat, Okeanos nglambangake siji sagara kang ora dikenal lan ora ana ing Samodra Atlantik. Déné Mediterania dipercaya masarakat dikuasai déning Poseidon. Okeanos kang kalebu saka siji Titan, ana ing Titanomakhia dhèwèké ora mèlu mbantu Titan lan lewih milih kanggo nétral lan ora mbela salah sisji. Nalika Kronos arep nggulingake kakuwasaane bapake Uranus, Okeanos uga ora mèlu cawe-cawe.

Cathetan suku

Titan
Déwa personifikasi
Déwa-dèwi Yunani
Francis Trenholm Crowe (), utawa biyasa diundang Frank Crowe, ya iku insinyur kepala konstruksi bendungan Hoover. Nalika jaman semono, dhèwèké dadi pengurus saka Six Companies, sawijining perusahaan konstruksi. Lair ana ing Trenholmville, Quebec, Crowe lumebu menyang Governor Dummer Academy, banjur lumebu ana ing Universitas Maine lan lulus taun 1905 kanthi gelar insinyur teknik sipil. Perkumpulan Francis Crowe kang ana ing universitas iku ya iku wujud saka kanugrahan kanggo dhèwèké. Crowe kepincut karo Amérika sisih kulon wiwit nalika dhèwèké isih kuliah, lan ana ing perkuliahan kang diwènèhake déning Frank Weymouth, sawijining dhosèn tamu saka Biro Reklamasi Amérikah Sarékat. Dhèwèké nglamar kanggo kerja ana ing mangsa panas sebelum periode perkuliahan tersebut berakhir. Pagawéan ana ing mangsa panas dadi awal kariere ana ing babagan reklamasi kang ngubah rupa Amérika pérangan kulon. Ana ing taun 1924, Frank Crowe metu saka Biro Reklamasi Amérikah Sarékat kanggo gabung karo firma konstruksi Morrison-Knudsen ing Kutha Boise, Idaho. Perusahaan iku ana ing jaman semono nembé baé gawé perjanjen kerja bareng karo Utah Construction Company kanggo pembangunan bendungan. Nalika kerja yasa Bendungan Arrowrock ing Idaho, Crowe miwiti kagiyatan kang krusial kanggo konstruksi bendungan kang gedhé.

Cathetan suku 

Insinyur Amérikah Sarékat
Insinyur
Insinyur miturut nagara
Lair 1882
Réaksi Rédhoks ya iku réaksi oksidhasi lan réaksi rédhuksi kang kedadéyané bareng ing prosés métabolisme sèl. Réaksi oksidhasi iku réaksi kang nglibatna okigén nganggo cara nguculaké éléktron saka atom utawa senyawa siji. Réaksi rédhuksi ya iku réaksi kang ngelibatna oksigén kang carané nambahaké éléktron saka atom utawa senyawa siji. Réaksi rédhoks iku uga bisa dijléntrehaké kaya mangkéné: yèn éléktron dipindhahaké saka molekul dadi pengawéh (dhonor) éléktron mula ana molekul liya kang dadi akséptor utawa kang nampa éléktron. Dhonor éléktron iku dadi molekul kang kaoksidhasi lan akséptor kang dadi molekul kang karédhuksi. Lumrahé réaksi rédhoks kang kadadéan ing sèl iku réaksi kang uga ndadékaké anané pindhahé éléktron ing rupa hidrogén (H+) kang ana protoné (e-) siji. Ana loro koénzim kang wigati ing métabolisme sèl kang tugasé nggawa éléktron (electron carrier) ya iku koénzim Nikotinamid Adenin Dinukleotida (NAD) lan Flavin Adenin Dinukleotida (FAD). Yèn énzim Nikotinamid Adenin Dinukleotida dirédhuksi dadi molekul NADH2 maka loro éléktron (H2+) lan proton (e-) siji bakal ditambahna ing molekul NAD dadi NADH2. Ing prosés pindhahé éléktron iku ing seri utawané terus-terusan bakal ngasilaké énèrgi dhuwur ing rupa ATP kang wis siyap dienggo déning sèl.

Cathetan suku 

Biologi
Métabolisme